Erik Formoe

Erik Formoe (født 9. februar 1953 i Fredrikstad) er en norsk maler og grafiker.

Erik Formoe har utdannelse fra Statens Håndverks- og Kunstindustriskole i Oslo, der han studerte fra 1975 til 1979, og fra Statens kunstakademi, der han var student fra 1979 til 1983. Erik Formoe har siden først og fremst arbeidet med malerkunst, men også grafikk, særlig litografi. Han har hatt en rekke utstillinger, fått flere stipender og blitt innkjøpt offentlig. Formoe har også laget utsmykninger, blant annet for Trosvik skole i Fredrikstad, Han har dessuten drevet rammeverksted og galleri i sitt eget atelier i Fredrikstad. I tillegg har han arbeidet aktivt med kunstformidling og webdesign. 

Erik Formoes bilder viser ofte figurer og mønstre i sterke farger.

Erik Formoe er broren til sangartisten og forfatteren Terje Formoe, kjent for sin sjørøverfigur Kaptein Sabeltann.

Diskografi
 Terje Formoe: Og hvis hun kommer hit/Midt i byen (1974)
 Terje Formoe: Beske ballader og blidgjort blues (1975)
 Terje Formoe: Scenespill (1980)
 Terje Formoe: Charleston/Fransk visitt (1982) 
 Terje Formoe: Kjell Pell Pottitskrell (1993)
 Sven Lundestad: Rendez-vous (1995)

Eksterne lenker 
 Erik Formoes kunstsider med gallerier og biografi

Norske malere
Norske grafikere
Personer fra Fredrikstad kommune